1996 а, 1997 а шерашкахь хӀинжа-гӀалахой таблицан юккъехь чекхдехира, 13-гӀа а, 12-гӀа а меттигаш ехира. 1999 шарахь клубан президент хаьржира Хизри Шихсаидов, ДегӀастанан республикин правительствлон председатель. Клубе кхайкхира гӀараваьлла ДегӀастанан тренер Гаджиев Хьаьжи, цунна хьалха лакхарчу дивизионе хьалаяккха Ӏалашо хӀоттийра. Гаджиевс ерриг команда карлаяьккхира, кхайкхира кӀезиг бевза, кхечарна ца мегна ловзархой. Оцу 1999 шарахь, 1-ра меттиг яьккхира хьалхарчу российн дивизионехь, «Анжис» бакъо яьккхира лакхарчу тӀегӀане хьалаяла. 1999 шеран 3 июлехь ХӀинжа-ГӀалахь автомобилан бохамехь кхелхира клубан исторехь уггаре дика бомбардир Гасанбеков ИбрахӀим. Оцу шеран толам ловзархоша цунна сийнна лерина хилийтира, ткъа клубо, шен рогӀехь, гуттаренна а чӀагӀйира 11-гӀа лоьмар ловзархочунна.